**OBRAZAC**

|  |  |
| --- | --- |
| IZVJEŠTAJ O ANALIZI UTICAJA PROPISA ZA LOKALNE SAMOUPRAVE | |
| PREDLAGAČ PROPISA | Predsjednik Opštine Nikšić  Direkcija za imovinu |
| NAZIV PROPISA | Odluka o izmjeni Odluke o davanju na korišćenje poslovnih prostora u objektu Doma revolucije u Nikšiću, Društvu sa ograničenom odgovornošću Lokalnom javnom emiteru „Radio i televizija Nikšić“ |
| 1. Definisanje problema  - Da li je propis posljedica zahtjeva (propisa) na državnom nivou?  - Navesti zakonski odnosno strateški ili drugi osnov za donošenje propisa?  - Da li se propisom utvrđuju sopstvene nadležnosti ili preneseni, odnosno povjereni poslovi lokalne samouprave?  - Koje probleme treba da riješi predloženi akt?  - Dali problem ima rodnu dimenziju? (ima posebni uticaj na žene)  - Koji su uzroci problema?  - Koje su posljedice problema?  - Koji su subjekti oštećeni, na koji način i u kojoj mjeri?  - Kako bi problem evoluirao bez promjene propisa (“status quo” opcija)? | |
| * Ovaj propis nije posledica zahtjeva(propisa) na državnom nivou; * Pravni osnov za donošenje ove odluke je sadržan u članu 29 stav 2 Zakona o državnoj imovini („Službeni list CG“, br. 21/09 i 40/11), člana 38 stav 1 tačka 9 Zakona o lokalnoj samoupravi („Službeni list CG“, br. 2/18, 34/19 i 38/20), člana 35 stav 1 tačka 9 i člana 38 stav 1 Statuta Opštine Nikšić („Službeni list CG - Opštinski propisi“, broj 31/18); * Riječ je o sopstvenim nadležnostima lokalne samouprave; * Predloženim aktom stvaraju se uslovi za završetak radova na poslovnim prostorima u objektu Doma revolucije u Nikšiću koji su dati Društvu sa ograničenom odgovornošću Lokalnom javnom emiteru „ Radio i televizija Nikšić“, radi riješavanja problema adekvatnog smještaja ovog Društva; * Problem nema rodnu dimenziju; * Uzrok problema je taj što rok za završetak radova od 2 godine koji je propisan Odlukom o davanju na korišćenje poslovnih prostora u objektu Doma revolucije u Nikšiću, Društvu sa ograničenom odgovornošću Lokalnom javnom emiteru „ Radio i televizija Nikšić“ („Službeni list CG - Opštinski propisi“, br. 45/19) ističe, a ovo Društvo zbog opte finansijske situacije nije moglo da završi objekat u propisanom roku, pa je isti potrebno produžiti; * Posledica ovog problema je ta što bi Odluka o davanju na korišćenje poslovnih prostora u objektu Doma revolucije u Nikšiću, Društvu sa ograničenom odgovornošću Lokalnom javnom emiteru „ Radio i televizija Nikšić“ prestala da važi; * Ukoliko se ne bi usvojila ova Odluka, oštećeni subjekti bi bili Društvo sa ograničenom odgovornošću Lokalni javni emiter “ Radio i televizija Nikšić” kao i svi građani Opštine Nikšić; * U slučaju “status quo” Društvo sa ograničenom odgovornošću Lokalni javni emiter “ Radio i televizija Nikšić” bi nastavio da koristi postojeće prostorije, čime bi se umanjila šansa ovog društva da postane jedan moderan regionalan medijski centar. | |
| 2. Ciljevi  - Koji ciljevi se postižu predloženim propisom?  - Da li bilo koji od ciljeva unapređuje rodnu ravnopravnost? | |
| * Cilj Odluke je da se produži rok za završetak radova na poslovnim prostorima koje je Opština Nikšić kao osnivač dala Društva sa ograničenom odgovornošću Lokalnog javnog emitera “ Radio i televizija Nikšić” ,   - Nijedan od ciljeva ne unapređuje rodnu ravnopravnost. | |
| 3. Opcije  - Zašto je propis neophodan?  - Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).  - Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?) | |
| * Donošenje propisa je neophodno kako bi se završili radovi na prostorima gdje se planira adekvatan smještaj Lokalnog javnog emitera “ Radio i televizija Nikšić”, kako bi se stvorili bolji uslovi za njihov rad; * Izuzev donošenja predložene odluke ne postoji druga mogućnost da Opština opredijeli druge prostore za ovu namjenu, s obzirom na potrebnu površinu prostora koje su potrebne za premještaj Lokalnog javnog emitera “ Radio i televizija Nikšić”. | |
| 4. Analiza uticaja  - Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne?  - Koje troškove ili uštede će primjena propisa izazvati građanima i privredi (naročito malim i srednjim preduzećima)?  - Da li pozitivne posljedice donošenja propisa opravdavaju troškove koje će on stvoriti?  - Da li se propisom podržava stvaranje novih privrednih subjekata na tržištu i tržišna konkurencija?  - Uključiti procjenu administrativnih opterećenja i biznis barijere. | |
| * Propis će uticati na Društvo sa ograničenom odgovornošću Lokalni javni emiter “ Radio i televizija Nikšić” , ali i na sve građane Nikšića; * Primjenom ove Odluke neće se izazvati troškovi građanima i privredi (naročito malim i srednjim preduzećima); * Odluka ne podržava stvaranje novih privrednih subjekata i ne utiče na tržišnu konkurenciju; * Odlukom se ne stvaraju administrativna opterećenja i biznis barijera. | |
| 5.Procjena fiskalnog uticaja  - Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?  - Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.  - Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?  - Da li propis utiče na visinu prihoda jedinice lokalne samouprave odnosno prihoda budžeta Crne Gore i kako ?  - Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?) | |
| * Tokom inplementacije rješenja iz predložene odluke, nije potrebno obezbijediti finansijska sredstva iz budžeta Opštine Nikšić; * Nijesu neophodna finansijska sredstva obezbijeđena u budžetu za tekuću fiskalnu godinu, odnosno nijesu planirana u budžetu za narednu fiskanu godinu. * Propis ne utiče na visinu prihoda jedinice lokalne samouprave odnosno prihoda budžeta Crne Gore. | |
| 6. Konsultacije zainteresovanih strana  - Naznačiti da li je korišćena eksterna ekspertska podrška i ako da, kako.  - Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).  - Da li su predstavnice ženskih udruženja bile uključene u konsultacije?  - Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| * Tokom izrade predloženog propisa nije korišćena ekspertska podrška; * Predstavnice ženskih udruženja nijesu bile uključene u konsultacije. | |
| 7. Monitoring i evaluacija  - Koje su potencijalne prepreke za implementaciju propisa?  - Koji su glavni indikatori prema kojima će se mjeriti ispunjenje ciljeva?  - Ko će biti zadužen za sprovođenje monitoringa i evaluacije primjene propisa? | |
| * Potencijalne prepreke za realizaciju predloženih rješenja iz odluke ne postoje. * Za sprovođenje monitoringa i evaluaciju primjene propisa, u okviru svoje nadležnosti, biće zadužen organ lokalne uprave nadležan za poslove imovine. | |

**Datum i mjesto DIREKTOR**

**Nikšić, 09. decembar 2021. godine Radosav Urošević,s.r.**